Журналіст і яго суразмоўцы сыпалі лічбамі, разважалі пра дыверсіфікацыю экспарту і гэтак далей, паводзілі сябе як тыповыя тэхнакраты. Пра чалавечы фактар, мусіць, нечакана для самога сябе выказаўся прадстаўнік Мінсельгасхарчу. Ён лічыць, што беларуская харчовая прадукцыя набывае неблагія перспектывы на рынках трэціх краін, дзе пакуль што вельмі моцныя пазіцыі мае КНР. Але ж у гэтай краіне з кожным годам падвышаецца ўзровень жыцця (растуць заробкі), таму кітайскія прадукты хутка губляюць перавагу ў цэнавай канкурэнцыі.